stanford-oval/wikipedia huggingface dataset:
יחסי וייטנאם – קוריאה הדרומית
העת העתיקה

כבר בעת העתיקה עברו קווי דמיון בין שתי המדינות, כששתיהן היו חלק מהספירה התרבותית המזרח-אסיאתית וחלקו את האמונה והפילוסופיה שבקונפוציאניזם וכן את מבנה הממשל, התרבות והחברה שבשתי המדינות. צ'ו צ'י-וון, מושל ומשורר קוריאני, חשף בפני בני עמו את הידע של צפון וייטנאם בחיבורים שכתב.
המעטים שהצליחו לשרוד לאחר נפילת שושלת לי נמלטו לקוריאה אחרי הטבח שבוצע בהם, אחת הניצולות היה לי לונג-טונג שבהמשך סייע להביס את המונגולים ולסיים את הכיבוש הארוך של חצי האי קוריאה, אם כי אחרי סילוקם הפכה קוריאה לווסל של המונגולים. אחרי שניצח את המונגולים, הפך לי לונג-טונג לגיבור ולאחת הדמויות החשובות במלחמות המונגוליות, דבר שסייע לביסוס הקשרים בין קוריאה לווייטנאם, במשך שמונה מאות השנים שעברו מאז.
מלחמת וייטנאם

במהלך מלחמת וייטנאם שתי המדינות בקוריאה, הן הצפון והן הדרום, גילו מעורבות במלחמה וסייעו לצד שהיה קרוב להשקפתן. שתי המדינות סייעו בין היתר בכוח אדם, ציוד וכדומה, אם כי דרום קוריאה שלחה יותר סיוע בהשוואה לשכנתה מצפון. נשיא דרום קוריאה, לי סינג-מן, הציע לשלוח לדרום וייטנאם כוחות ב-1954, אולם הצעתו נדחתה על ידי מחלקת המדינה האמריקאית. הכוחות הראשונים מדרום קוריאה שהגיעו לווייטנאם כעבור 10 שנים לא היו לוחמים, והיו חלק ממשלחת בית החולים של קוריאה הדרומית. בסך הכל, בין השנים 1965 ל-1973, לחמו בווייטנאם 213,853 חיילים דרום קוריאנים, ולפי משרד התרבות והתקשורת של וייטנאם הם גרמו להריגתם של 41,400 לוחמי הצפון ו-5,000 אזרחים. עם זאת, לא מדובר במספרים רשמיים מאחר שלא התקיימה חקירה בנושא. לאחר מלחמת וייטנאם היו במדינה אלפי ילדים שנולדו כתוצאה מאונס נשים וייטנאמיות על ידי חיילי דרום קוריאה.
בשנת 2001 התנצל נשיא דרום קוריאה קים דה-ג'ונג על הסבל והכאב שגרמה לתושבי וייטנאם במהלך המלחמה, הגם שלא מדובר במעשה מכוון. הוא הבטיח להמשיך לתמוך בפיתוחה של וייטנאם.
כיום

בשנת 2006, אחרי ניסוי גרעיני של צפון קוריאה, הביע דובר משרד החוץ בווייטנאם את דאגתה הכבדה של ממשלת וייטנאם מהניסוי, וקבע כי הוא יגביר את המתיחות ויאיים על היציבות באזור, וכן כי ממשלתו תומכת בפירוז חצי האי הקוריאני מנשק גרעיני.
בשנת 2009 הסכימו שתי המדינות על העלאת היחסים לדרגת "שותפות מקיפה".
סחר

בשנת 2018 הסתכם היקף הסחר בין המדינות בכ-67.2 מיליארד דולר אמריקאי. עיקר הסחורות שווייטנאם ייצאה לקוריאה הדרומית, בשווי כולל של 19.6 מיליארד דולר, היו ציוד אלקטרוני, פריטי לבוש וציוד אופטי. עיקר הסחורות שקוריאה הדרומית ייצאה לווייטנאם באותה שנה בהיקף כולל של 47.6 מיליארד דולר, היה ציוד אלקטרוני, אופטי ופלסטיק.
תיירות

נכון ל-2018, כ-3,485,406 דרום קוריאנים ביקרו בווייטנאם, המדינה השנייה בגודלה מבחינת התיירות הנכנסת לווייטנאם (המדינה הראשונה היא סין עם 4,966,468 תיירים).
לב שלם

| --- | --- |
הסינגל "לב שלם" יצא במקביל ליציאת האלבום "נגיעות" ב־1998 במסגרת הלייבל "סינגל'ה". בנוסף לגרסה המקורית מהאלבום נכללו בו שתי גרסאות נוספות: הרמיקס "לב שבור" ו"לב שקט" האקוסטי.
הסינגל "לב שלם" יצא במקביל ליציאת האלבום "נגיעות" ב־1998 במסגרת הלייבל "סינגל'ה". בנוסף לגרסה המקורית מהאלבום נכללו בו שתי גרסאות נוספות: הרמיקס "לב שבור" ו"לב שקט" האקוסטי.
 סינגל בביצוע ברי סחרוף
 מתוך האלבום נגיעות
 יצא לאור:  1 בדצמבר 1998
 תאריך הקלטה:  יולי – ספטמבר 1998
 מקום הקלטה:  האולפן של יזהר אשדות
 סוגה:  רוק ישראלי ‏•‏‏ מוזיקה אלקטרונית ‏•‏‏ מוזיקה מזרחית
 שפה:  עברית
 אורך:  4:25
 חברת תקליטים:  NMC ‏•‏‏ קדמא (הפצה) ‏•‏‏ סינגל'ה (הפצה)
 כתיבה:  ברי סחרוף
 לחן:  חיים לרוז
 הפקה:  חיים לרוז
 עיבוד:  חיים לרוז ‏•‏‏ גידי רז ‏•‏‏ דוד מקוב דן ‏•‏‏ קרני פוסטל ‏•‏‏ אסף אמדורסקי
לב שלם הוא שיר שכתב וביצע ברי סחרוף והלחין חיים לרוז. הוא נכלל באלבומו הרביעי של סחרוף, "נגיעות", שיצא לאור ב־1998.
השיר היה להיט שהגיע למקום השני במצעד הפזמונים השבועי של רשת ג', והיה לאחד מלהיטיו של האלבום.
השיר נכלל ברשימת "1001 השירים הישראליים האהובים בכל הזמנים" שהרכיבו מוזיקאים ואנשי תעשייה בכירים ב־2015 לכבוד יום העצמאות.
על השיר

התמה של השיר לקוחה מאמרתו של הרבי מקוצק ”אין שלם מלב שבור”.
סחרוף, שבאותה התקופה התחיל העניין הגדול שלו בנושאי יהדות ("התאהבות", כלשונו), הזכיר את האינטרנט וויקיפדיה כמקורות מידע שלו באותה התקופה לנושא, ומשם התוודע לכמה מאמרות הרבי מקוצק.
בשיר, כמו בשירים נוספים באלבום, יש השפעות מזרחיות. אף שסחרוף ממוצא טורקי וגדל בטורקיה, הוא לא ספג בבית באופן מכוון מוזיקה מזרחית – הוריו הקשיבו למוזיקה מערבית ומוזיקה שחורה. בשירותו הצבאי ניגן מדי פעם מוזיקה מזרחית עם חברים, "אבל עם חצי קריצה, כאילו עכשיו אנחנו משחקים אותה כמו קרועי הלב האלה". העבודה המקצועית יותר בסוגה החלה בתקופת "מינימל קומפקט", בעצת המפיק דירק פולאק, אך עדיין היה זה כסוג של גימיק אקזוטי. עם זאת, באותה התקופה סחרוף ספג השפעות מזרחיות כמאזין: הוא הושפע מהמוזיקה של הולגר צ'וקאי, ובעיקר מהאלבום My Life in the Bush of Ghosts (אנ') של בריאן אינו ודייוויד ברן (ששילב זמרות לבנוניות), אלבום שהיה בשבילו "גילוי". בהמשך הושפע ממוזיקאים נוספים.
בישראל, הגיע סחרוף ב"לב שלם" לביטוי מזרחי שנחשב קיצוני באותה התקופה. חיים לרוז, שאותו ציין סחרוף כשותף מרכזי באלבום (וכן באלבום הקודם והאלבום הבא), הגיע אליו עם הלחן לשיר, לחן שהיה בסגנון טורקי ומצא חן בעיני סחרוף. הובאה שלישיית כנרים מנוסה במוזיקה מזרחית בהובלת פליקס מזרחי. סחרוף הסביר שההשפעות המזרחיות בשיר נחשבו קיצוניות, בעיקר בשבילו, שכונה "נסיך הרוק":
אני ממש זוכר את זה שאנשים אמרו לי, וגם הרגשתי, "תגיד, זה לא יותר מדי, זה לא יותר מדי מזרחי?" כאילו כזה על גבול הפדיחה או שיחשבו שזה דחקה... 'מה הדאווין שלך?' נגיד. הייתה תקופה כזאת שהיו מזרחיים, אבל לא מזרחי. [...] ואני אהבתי אותו [...] מבחינתי זה סוג של חלום, לעשות את החיבור [בין מזרח ומערב].
סחרוף ציין שהקלטת השיר הייתה מהיותר זריזות מבין הקלטות שירי האלבום. הוא ציין את גרסת הכיסוי שעשתה לשיר ספיר סבן בתוכנית "דה וויס" כגרסה שתרמה לפרסום המחודש של השיר.
יחס הביקורת

נועה הרשקוביץ כתבה ב"טיים אאוט": ”שיר שעשוי מלב פועם ורקמות חיות. התחיה המזרח תיכונית ששמעתם ב"הזיות"? אז הנה היא שוב, בפול ספיד. שיר בעל אנרגיה ייחודית שמצליחה להרעיד נימים בגוף. לא ינוס ליחו לעולם”.
אסף קרביץ מ"מעריב אונליין" כתב שהשיר הוא "המנון לכל מי שפעם נשבר לו הלב".
בביקורתו על הופעה לציון 20 שנים לאלבום כתב נדב מנוחין מאתר וואלה!: ”ב"נגיעות" שכלל סחרוף את הסגנון שלו והלחים רוק, מוזיקה מזרחית ואלקטרונית יחד, את הרבי מקוצק עם מיכה שטרית ואלתרמן, עטף הכל בסרט ושכנע גם את הקהל באלבום הכי קומוניקטיבי שלו, ואחד האלבומים הגדולים של הדור האחרון”.
אלקנה כהן ממגזין "קולומבוס" תיאר את האלבום כ"אלבום הישראלי הטוב בכל הזמנים". על השיר כתב ”הכינורות הטורקיים של "לב שלם" פוגשים גיטרות מערביות בדיסטורשן כבד”, כדוגמה לחיבורים המוצלחים שיצר סחרוף באלבום.
הצלחה

הסינגל הוצג ב"פינה לשיפוטכם" של מצעד רשת ג' ב־15 בנובמבר 1998, זכה להצלחה וצעד 10 שבועות, עד 24 בינואר 1999, אז יצא מהמצעד. בשיאו הגיע למקום השני, ב־27 בדצמבר 1998.
הצלחה > מיקומי שיא

|   ‏‏‏  מצעדים שבועיים (1998)> מדינה |   ‏‏‏  מצעדים שבועיים (1998)> מצעד |   ‏‏‏  מצעדים שבועיים (1998)> מיקום שיא |   ‏‏‏  מצעדים שבועיים (1998)>  |
| --- | --- | --- | --- |
|  ישראל | רשת ג' | 2 |  |
משתתפים

ברי סחרוף – זמרה, גיטרות
חיים לרוז – בס, קלידים, סמפלר, קולות
גידי רז – קלידים, טיבי
דני מקוב – תופים
אסף אמדורסקי – תכנות תופים
פליקס מזרחי – כינור מוביל
שאול כהן – כינור
סלים נדף – כינור
קרני פוסטל – צ'לו
ויקטור עידה – קאנון
משתתפים > הפקה

חיים לרוז – מפיק מוזיקלי, עיבוד
אסף אמדורסקי – עיבוד
דני מקוב – עיבוד
גידי רז – עיבוד
קרני פוסטל – עיבוד
יזהר אשדות – מיקס באולפן שלו בספטמבר 1998
טל מטמור – טכנאי קול (עוזר מיקס)
אלידע רמון – הקלטה באולפן של יזהר אשדות
ביאורים

↑  הרבי מקוצק מזכיר "לב שבור", שנובע מהכרת חוסר שלמות, אך מוביל לרצון לתיקון (כלומר תקווה), להבדיל מעצבות וייאוש, שהם שליליים ואינם מובילים לתקווה, שמחה או רצון.
↑  ויקיפדיה האנגלית נוסדה ב־2001, והעברית – ב־2003, ולכן לא אפשרי שוויקיפדיה שימשה לסחרוף כמקור מידע לשיר הזה, שנוצר מוקדם יותר. לפי דבריו נראה שנתקל באמרותיו של הרבי מקוצק בגלישה באינטרנט, ובשנים שלאחר מכן הרחיב את ידיעותיו גם בוויקיפדיה.
↑  לרוז, כסחרוף, הוא ממוצא טורקי.
הערות שוליים

1 2 3  תיאור הסינגל (שלושה שירים), באתר בנדקמפ, בדיקה אחרונה ב־1 בנובמבר 2022
1 2  האלבום "נגיעות", באתר Discogs, בדיקה אחרונה ב־31 באוקטובר 2022
1 2  לב שלם, באתר בנדקמפ, בדיקה אחרונה ב־31 באוקטובר 2022
↑  הסינגל המשולש, באתר Discogs, בדיקה אחרונה ב־1 בנובמבר 2022
1 2  נתוני היצירה, באתר אקו"ם, בדיקה אחרונה ב־31 באוקטובר 2022
↑  שי סגל נועם ברדין, ‏1001 השירים הישראלים האהובים בכל הזמנים, באתר ‏מאקו‏, 22 באפריל 2015
↑  מאקו מיוזיק, ‏1001 השירים הישראלים האהובים בכל הזמנים – המיקסטייפ המלא, באתר יוטיוב, 22 באפריל 2015, בדיקה אחרונה ב־1 בנובמבר 2022
↑  רן ובר, סוד הנקודה הטובה: אין דבר שלם מלב שבור, באתר הידברות, 7 בספטמבר 2014, בדיקה אחרונה ב־31 באוקטובר 2022
↑  אין שלם מלב שבור, באתר zusha.org.il, בדיקה אחרונה ב־31 באוקטובר 2022
1 2 3  עינב שיף, חוגגים 20 ל"נגיעות" - עינב שיף מארח באולפן את ברי סחרוף, גידי רז ואורן לוטנברג (47:38–58:33, המלל החל מ־52:02), באתר רדיו תל אביב, 16 בינואר 2019, בדיקה אחרונה ב־31 באוקטובר 2022
↑  יוני לביא, על הרבי מקוצק – האדמו"ר המהפכן | "שלם מלב שבור", באתר ישיבה, 2018, בדיקה אחרונה ב־19 באוקטובר 2022
↑  יעל טרן, הלל ישראל, "אין שלם מלב שבור" (רבי מנחם מנדל מקוצק), באתר ספריא, בדיקה אחרונה ב־19 באוקטובר 2022
↑  גיא חג'ג', שיחה על מוזיקה עם ברי סחרוף, באתר sub.haoneg.com, ‏12 נובמבר 2012, בדיקה אחרונה ב־31 באוקטובר 2022
↑  נועה הרשקוביץ, ברי סחרוף חוגג 60: 20 השירים הכי פורצי דרך של סולטן הרוקנרול מהמזרח התיכון, באתר טיים אאוט, 7 ביולי 2017, בדיקה אחרונה ב־31 באוקטובר 2022
↑  אסף קרביץ, ‏היום יום הולדת: חמש סיבות לאהוב את ברי סחרוף, באתר מעריב אונליין, 11 ביולי 2015
↑  נדב מנוחין‏, כשסחרוף ניגן צליל ראשון, היה ברור שצפוי פה ערב מושלם, באתר וואלה, 31 בינואר 2019
↑  אלקנה כהן, אש במיתרים /// 20 שנה ל"נגיעות" של ברי סחרוף, באתר columbusmusicmagazine.com, ‏4 בדצמבר 2018, בדיקה אחרונה ב־31 באוקטובר 2022
↑  השיר מוצג ב"פינה לשיפוטכם" של מצעד רשת ג', 15 בנובמבר 1998, באתר פזמונט, בדיקה אחרונה ב־31 באוקטובר 2022
↑  השיר יוצא ממצעד רשת ג', 24 בינואר 1999, באתר פזמונט, בדיקה אחרונה ב־31 באוקטובר 2022
1 2  מיקום שיא במצעד השבועי של רשת ג' (2), באתר פזמונט, בדיקה אחרונה ב־30 באוקטובר 2022
יחסי סמואה–שווייץ

| יחסי סמואה–שווייץ |
| --- | --- |
סמואה: שווייץ


סמואה: שווייץ
שטח (בקילומטר רבוע)
2,831: 41,277
אוכלוסייה
218,343: 8,933,409
תמ"ג (במיליוני דולרים)
934: 884,940
תמ"ג לנפש (בדולרים)
4,278: 99,060
משטר
דמוקרטיה פרלמנטרית: רפובליקה קונפדרטיבית

יחסי סמואה–שווייץ הם היחסים הדיפלומטיים הרשמיים שבין מדינת סמואה העצמאית לבין הקונפדרציה השווייצרית.
סקירה כללית

היחסים הדיפלומטיים הרשמיים שבין הקונפדרציה השווייצרית לבין מדינת סמואה העצמאית כוננו ב-1987 לאחר שהנהיגה שווייץ מדיניות חדשה השואפת לקשרי חוץ עם כמה שיותר מדינות ברחבי העולם. שיתופי פעולה העיקריים שבין שתי המדינות מתבצעים בפורומים בינלאומיים שונים דוגמת האומות המאוחדות.
סמואה מרוויחה מהתרומה השווייצרית לפרויקטים למען אזור האוקיינוס השקט, בו נמצאת סמואה, בעיקר בתחום השמירה על האקלים.
חוקרים ואמנים בתחומים שונים מסמואה יכולים להגיש בקשה למזכירות המדינה למחקר וחדשנות בחינוך השווייצרית ולקבל את מלגת ההצטיינות הממשלתית ללימודים גבוהים בשווייץ. בסוף שנת 2012 התגוררו בסמואה 20 שווייצרים, מהם שבעה מחזיקים באזרחות כפולה של סמואה ושל שווייץ.
נציגויות דיפלומטיות

שווייץ אינה מיוצגת בסמואה בדרג השגרירות. שווייץ מיוצגת בסמואה בדרג הקונסולרי באמצעות קונסוליה רשמית שהיא מחזיקה באפיה, בירת המדינה. שווייץ האמינה את שגרירותה שבוולינגטון, בירת ניו זילנד, על סמואה.
סמואה אינה מיוצגת בשווייץ, הן בדרג השגרירות והן בדרג הקונסולרי.
כלי ירייה רב-קני

ריבודקן, תותח רב קני מימי הביניים
M61 וולקן
כלי ירייה רב-קניים הם סוג של כלי ירייה חם שלהם יותר מקנה אחד. המטרה בהוספת קנים רבים היא הרצון להגדיל את נפח האש (כלומר, את כמות הכדורים הנורים ביחד או את קצב הירי) מבלי להוסיף כלי ירייה נוספים בעלי קנה אחד. בנוסף לכך, כלי הירייה מרובי הקנים אפשרו גם להגדיל את נפח האש שמייצר חייל אחד בזמן הקרב. הגדלת נפח האש שסיפקו כלי ירייה אלו הייתה משמעותית בעיקר בלחימה מול כמות גדולה של לוחמי אויב רגליים ומול מטרות מתמרנות במהירות, כגון פרשי אויב. כלי נשק רב-קניים היו שימושיים בעיקר בתקופה שקדמה להמצאת כלי נשק שהוזנו במחסנית או בשרשרת כדורים.
רובים ותותחים אלה (כגון תותח ריבודקן) היו מסורבלים לתפעול ולרוב בעלי משקל כבד, שהגביל את השימוש בהם. תותח רב-קני מפורסם הוא "מקלע הגאטלינג", שלתפעולו נדרש לסובב ידית וירה בקצב אש מהיר וקטלני. את מקלע הגאטלינג החליפו מקלעים אוטומטיים אמיתיים דוגמת מקלע מקסים. כיום, נותרו רובים כאלה רק בשירות הציידים בדמות רובים דו-קניים ובמערכות נשק משוכללות דוגמת M61 וולקן שלרוב מורכבות על פלטפורמת לחימה גדולה כגון כלי טיס או רכב קרבי משוריין.
כלי מנהלי אתרים

| --- | --- |

 מחזור חיים:  2006–הווה (כ־18 שנים) 
 אתר רשמי
 
כלי מנהלי אתרים (באנגלית: Google Search Console) הוא שירות שמוצע על ידי חברת גוגל ללא עלות עבור מנהלי אתרים, לאיסוף מידע מפורט על הגולשים באתר אינטרנט כולל פירוט של שאילתות שהגולשים מחפשים במנוע חיפוש גוגל. זהו אחד השירותים הנפוצים לאיסוף מידע על האתר לצורך שיפור ביצועי האתר וקידומו בגוגל. כלי מנהלי אתרים יכול להציג שאילתות (מילים שהגולשים באתר חיפשו), שגיאות נפוצות באתר (למשל שגיאה 404), התאמת האתר לטלפונים ניידים, שליחת דפי האתר לאינדקס של גוגל ופעולות חיוניות רבות אחרות המסייעות בניהול ובקידום האתר במנוע חיפוש גוגל.
הוא גם מציג מידע על כמות הופעת דפים שונים של האתר בגוגל, מיקום ממוצע של הדפים בגוגל, פילוח כניסות לאתר לפי מכשירים (נידיים, נייחים, טאבלטים) ופילוח משתמשי האתר לפי מדינות. כדי להתחיל לקבל נתונים על האתר, יש צורך בחיבור הכלי לאתר עצמו. הדרך הפופולרית לחיבור הכלי לאתר היא באמצעות אימות גוגל אנליטיקס או באמצעות כלי נוסף של גוגל תג מנג'ר (Tag Manager). זמן קצר לאחר חיבור GSC לאתר, מנהל האתר יכול לאסוף נתונים.
בעבר Google Search Console נקרא Webmasters Tool.
יעקב רויטמן

רבי יַעֲקֹב רוֹיטְמַן מִמּוֹגְלְנִּיצָא (? – כ' בניסן ?), בנו הצעיר של רבי אלימלך מליז'נסק. היה רב ואדמו"ר חסידי במוגלניצא.
ביוגרפיה

נולד לרבי אלימלך ושפרינצא וייסבלום. עקב הלשנה הוצרך להימלט מגליציה למוגלינצא ואף שינה את שם משפחתו מווייסבלום לרויטמן. במוגלניצא מינוהו לרב ואדמו"ר, תפקידים בו שימש עד פטירתו.
היה תלמידם של אביו ושל רבי משה מפשווארסק. צדיקי דורו הגדירוהו כצדיק נסתר.
תאריכי לידתו ופטירתו לוטים בערפל, ולא ידוע כי אם שנפטר בכ' בניסן. נקבר במוגלניצא. אחיינו השרף ממוגלניצא מילא בין השאר גם את מקומו באדמו"רות.
בנו רבי חיים נישא לבתו של רבי אלעזר מקוז'ניץ.
תלמידו היה רבי חנוך ב"ר טוביה הכהן – מחבר ספר "יסוד אמונה ומידת ענווה".
הערות שוליים

↑  בתו של רבי אהרן רוקח – מרגליות, אחיו של רבי אלעזר - בעל ה"מעשה רוקח"
↑  רמתיים צופים דף פה, אות סא
↑  אהל אלימלך אות קע"ג.
↑  בשונה מאחיו שנקברו באהל אביהם בליז'נסק
↑  ספר יסוד אמונה ומידת ענווה, נדפס בוורשא תקפ"א
יעקב רוסטובסקי

יעקב רוסטובסקי (28 בפברואר 1860 בולשוי טוקמאק - 28 ביולי 1936, תשעה באב תרצ"ו תל אביב) היה אגרונום ישראלי ואחד מחברי ביל"ו.
ביוגרפיה

נולד ב-1860 בעיר בולשוי-טוקמאק בחצי האי קרים שבאימפריה הרוסית, להוריו קראו יהודה ליב ושפרה. אביו היה רב שיותר מאוחר עלה לארץ ישראל ובנה בית כנסת בירושלים. הוא קיבל חינוך מסורתי ויותר מאוחר גם השכלה כללית במליטופול. הוא למד במכון לחקלאות ויעור בעיר פילבה יחד עם אברהם זוסמן ומנשה מאירוביץ', שלושתם היו האגרונומים היהודים הראשונים ברוסיה.
שלושתם הצטרפו אל תנועת הביל"ו, רוסטובסקי עלה לארץ ב-1883 והתגורר בבית אנטון איוב ועבד במקווה ישראל, יותר מאוחר הוא עבר עם מספר בילו"יים לראשון-לציון, אך נאלץ לחזור למקווה ישראל. לאחר פיטוריו מבית הספר הוא חזר לרוסיה ועסק במסחר ביקטרינוסלב.
ב-1914 הוא הוזמן להקים בית חרושת ללבני סיליקט בארץ והוא עלה ארצה שוב והשתקע בתל אביב. עקב פרוץ מלחמת העולם הראשונה נדחתה פתיחתו של המפעל ל-1920, רוסטובסקי עבד בו עד 1923 ולאחר מכן חזר לעסוק במסחר.
הערות שוליים

↑  דוד תדהר (עורך), "יעקב רוסטובסקי", באנציקלופדיה לחלוצי הישוב ובוניו, כרך א (1947), עמ' 495
ערך זה הוא קצרמרבנושא אישים. אתם מוזמנים לתרום לוויקיפדיה ו.
לוקאס הינטרזיר

לוקאס הינטרזיר (בגרמנית: Lukas Hinterseer; נולד ב-28 במרץ 1991) הוא כדורגלן אוסטרי המשחק כחלוץ בהנזה רוסטוק.
הינטרזיר הוא נכדו של האלוף האולימפי בסקי אלפיני, ארנסט הינטרזיר.
קריירת מועדונים

עונתו הראשונה של הינטרזיר במסגרת קבוצה בכירה, 2009-2010, הייתה מוצלחת ביותר, לאחר שהעפיל יחד עם קבוצתו ואקר אינסברוק מההליגה האוסטרית הראשונה לעבר הבונדסליגה האוסטרית. בשנת 2012 הושאל לוקאס פעמיים לתקופות קצרות, לקבוצות לוסטנאו 07 ופירסט וינה. ב-6 במאי 2014 חתם על חוזה תלת-שנתי במועדון הגרמני אינגולשטאדט 04. בעונת הבכורה שלו בקבוצה, 2014/15, העפיל הינטרזיר עם אינגולשטאדט אל הבונדסליגה מהמקום הראשון, כאשר הוא מבקיע תשעה שערי ליגה. בעונת 2015/16 הינטרזיר הציג יכולת טובה והיה חלק מעונה מפתיעה של אינגולשטאדט, שסיימה במקום ה-11, במרחק גדול ממאבקי התחתית שחזו עבורה בתחילת העונה. בעונת 2016/17 נשרו אינגולשטאט והינטרזיר לליגת הבונדסליגה השנייה.
בקיץ 2017 חתם הינטרזיר בבוכום מהבונדסליגה השנייה. הינטרזיר רשם שתי עונות מוצלחות בבוכום, בהן הבקיע 14 ו-18 שערים, אך לא הצליח להעפיל עם הקבוצה לבונדסליגה.
בקיץ 2019 עזב הינטרזיר את בוכום וחתם בהמבורג מהבונדסליגה השנייה. במחזור השלישי של עונת 2019/20, הבקיע הינטרזיר את שערו הראשון בהמבורג, שהיה שער ניצחון נגד קבוצתו הקודמת בוכום, במשחק שהסתיים בתוצאה 0–1.
קריירה בינלאומית

הינטרזיר ערך את הופעת הבכורה שלו במדי נבחרת אוסטריה ב-נובמבר 2013, בניצחון 0–1 מול ארצות הברית. הוא נכלל על סגל הנבחרת האוסטרית לטורניר הגמר של יורו 2016, בו כשלו האוסטרים להעפיל משלב הבתים.
תארים

עם אינגולשטאדט 04:
אליפות הבונדסליגה השנייה: 2014/15
יחסי סמואה–רוסיה

| יחסי סמואה–רוסיה |
| --- | --- |
סמואה: רוסיה


סמואה: רוסיה
שטח (בקילומטר רבוע)
2,831: 17,098,242
אוכלוסייה
218,343: 144,612,532
תמ"ג (במיליוני דולרים)
934: 2,021,421
תמ"ג לנפש (בדולרים)
4,278: 13,978
משטר
דמוקרטיה פרלמנטרית: רפובליקה פדרלית נשיאותית

יחסי סמואה–רוסיה הם היחסים בין המדינה העצמאית של סמואה לבין הפדרציה הרוסית.
סקירה כללית

שתי המדינות כוננו יחסים דיפלומטיים ב-2 ביולי 1976. שתי המדינות חברות מלאות באו"ם, ומקיימות שיתוף פעולה דיפלומטי מועט.
בשנת 2018 תרמה רוסיה לסמואה 7.5 מיליון דולר, לחיזוק המדינה מפני סערות האוקיינוס השקט, אשר הועברו באמצעות קרן הפיתוח של האו"ם.
נציגויות דיפלומטיות

רוסיה מיוצגת בסמואה באמצעות שגרירותה בוולינגטון, ניו זילנד.
סמואה אינה מיוצגת ברוסיה לא בדרג השגרירות ולא בדרג הקונסוליה.
לאורך הנהר בשעת פסטיבל צ'ינגמינג

לאורך הנהר בשעת פסטיבל צ'ינגמינג (בסינית: 清明上河圖) הוא ציור פנורמי שצויר על ידי גָ'אנְג דְזֶה-דְווָאן (Zhang Zeduan 1145–1085) ומכונה, לאור מרכזיותו בתרבות הסינית, "המונה ליזה הסינית". הציור מציג את חייו בבירת שושלת סונג, העיר דליאנג, בזמן פסטיבל צ'ינגמינג (清明節 – אחד מחגי האביב).
בציור, שאורכו 528 ס"מ ורוחבו 24.8 ס"מ, 814 בני-אדם, 170 עצים, 60 בעלי-חיים, 30 מבנים, 28 סירות ו-20 כלי תחבורה שונים החושפים בפרטי פרטים את החיים בעיר ופרבריה ובנהר החוצה אותם. צידו הימני של הציור מוקדש לחיי הכפר ואילו צידו השמאלי מוקדש לחיי העיר.
לאורך השנים היה הציור בידיים פרטיות, כאשר בשנת 1945 נרכש, ומאז נשמר במוזיאון הארמון שב"עיר האסורה" בבייג'ינג. בנוסף קיימים כ-30 גרסאות נוספות של הציור, שצוירו לאורך השנים ורובם נראים במבט ראשון דומים למקור, אולם הפרטים בהם שונים (לבוש, פעולות האנשים וכו'), והם נשמרים במוזיאונים שונים ובאוספים פרטיים. בזמן תערוכת האקספו 2010 בשאנגחאי הוצג, על מסך של 30 מטר, סרטון תלת-מימד של הציור.
פנורמה של הגרסה המקורית של גָ'אנְג דְזֶה-דְווָאן לציור, המאה ה-12 לספירה
פנורמה של גרסה של הציור מהמאה ה-18
הערות שוליים

↑  Keith Bradsher, China’s Mona Lisa’ Makes a Rare Appearance in Hong Kong. July 3, 2007. The New York Times.
כסווה

ערך זה עוסק בבד. אם התכוונתם לצמח, ראו .
כסווה (בערבית: كسوة) הוא הבד אשר מכסה ומקיף את הכעבה. הוא לרוב עשוי ממשי שחור ורקומים עליו השהאדה ופסוקים מהקוראן.

בעבר הכסווה הייתה מורכבת מהבדים אשר כיסו את הבהמות שהובאו כקורבן, והיו בעלי סימנים מיוחדים של קדושה. הכסווה באותה התקופה לא הוחלפה אלא הונחה כסווה מעל כסווה. מנהג זה השתנה בתקופתו של אל-מהדי, ששם לב ששכבות רבות של בד מעמיסות על מבנה הכעבה.
משלב מסוים כוסתה הכעבה בשני אריגים שונים, משי וכותנה, בהתאם לתאריכים בעלי חשיבות פולחנית באסלאם, כמו חודשים קדושים.
הכסווה הוחלפה על ידי השבטים בסבב. בני קורייש נהגו להביא בדים מתימן, אך מתקופת האסלאם ועד היום היא מובאת ממצרים והחלפתה באחריות הח'אליפים. לאחר תום החג', הח'אליפים שבים לקהיר עם הכסווה המשומשת. החל משושלת מוחמד עלי, נהוג לחתוך את הבד 
לחתיכות, המחולקות לאנשי משפחת המלוכה ולאנשי דת בכירים. ניתן לראות חתיכות מבדי כסווה בקברים של בני משפחת המלוכה, שם נוכחותם נחשבת כסוג של ברכה.
הערות שוליים

↑  When the Kaaba’s Kiswa came from Egypt, Arab News, ‏31 ביולי 2019 (באנגלית).
| --- | --- |
בקרת זהויות :  NKC: ph660016
יחסי סן מרינו – ספרד

| יחסי סן מרינו – ספרד |
| --- | --- |
סן מרינו: ספרד


סן מרינו: ספרד
שטח (בקילומטר רבוע)
61: 505,370
אוכלוסייה
33,579: 47,905,341
תמ"ג (במיליוני דולרים)
1,855: 1,580,695
תמ"ג לנפש (בדולרים)
55,254: 32,996
משטר
רפובליקה: מונרכיה חוקתית

יחסי סן מרינו-ספרד הם היחסים הדיפלומטיים הרשמיים שבין הרפובליקה המרוממת של סן מרינו לבין ממלכת ספרד.
היסטוריה

ספרד כוננה את היחסים הדיפלומטיים שלה עם סן מרינו ברמה הדיפלומטית בשנת 1992. בין שתי המדינות שוררים יחסים מצוינים, המתבטאים בעיקר בתמיכה הדדית בנוגע למועמדים מהמדינה השנייה המתמודדים למשרות פנויות בארגונים בינלאומיים. כך, בשנת 2008, ספרד הציעה את תמיכתה להכללתה של סן מרינו ברשימה של אתרי המורשת עולמית של אונסק"ו. בחודש אוגוסט 2011 נכנס לתוקפו הסכם בנוגע לחילופי מידע בנוגע למס, ההסכם נחתם בשנת 2010. סן מרינו וספרד משתפות פעולה כדי לעמוד בדרישות ה-OECD לרמת חיים בשתי המדינות.
יחסים כלכליים

על פי הנתונים האחרונים שפורסמו על ידי ICX, בתקופה של ינואר-פברואר 2014, הייצוא הספרדי לסן מרינו הגיע ל-1.79 מיליון אירו, גידול של 46.2% לעומת התקופה המקבילה אשתקד. מגזרי הסחר העיקריים היו: כלי רכב (20%), עיסת נייר (19%) ומוצרים מוגמרים למחצה של אלומיניום (11%).
ייצוג

סן מרינו מיוצגת בספרד באמצעות שגרירות שהיא מחזיקה במדריד, בירת המדינה.
ספרד אינה מיוצגת בסן מרינו בשום דרג, הן בדרג השגרירות והן בדרג הקונסולרי. השגרירות המייצגת של ספרד בסן מרינו היא השגרירות המייצגת ברומא, בירת איטליה.
יחסי סן מרינו – פולין

| יחסי סן מרינו – פולין |
| --- | --- |
סן מרינו: פולין


סן מרינו: פולין
שטח (בקילומטר רבוע)
61: 312,685
אוכלוסייה
33,579: 38,438,419
תמ"ג (במיליוני דולרים)
1,855: 811,229
תמ"ג לנפש (בדולרים)
55,254: 21,105
משטר
רפובליקה

יחסי סן מרינו–פולין הם היחסים הדיפלומטיים הרשמיים שבין הרפובליקה המרוממת של סן מרינו לבין רפובליקת פולין.
סקירה כללית

ב-3 בדצמבר 1979 חתמו הרפובליקה העממית של פולין והרפובליקה של סן מרינו על הסכם לכינון יחסים קונסולריים רשמיים בין שתי המדינות. ב-14 בנובמבר 1994 הוחלט על כינון יחסים דיפלומטיים. שגריר פולין ברומא שבאיטליה משמש כנציג דיפלומטי פולני ברפובליקה של סן מרינו.
שתי המדינות חתמו על הסכם בנוגע לחילופי מידע בנושא מס (לפי הסטנדרטים של ה-OECD), ההסכם אושרר במהלך שנת 2017. בספטמבר 2016, בשולי העצרת הכללית של האו"ם בניו יורק, נפגש שר החוץ הפולני וושצ'יקובסקי עם שר החוץ של סן מרינו פסקואלה ולנטיני.
בשל אופייה של סן מרינו, הסחר של פולין עם מדינה זו הוא חסר משמעות ומאופיין במגוון מוצרים מוגבל. בשנת 2016 המסחר בין שתי המדינות עמד על מעט יותר מ-36 מיליון אירו. פולין ייצאה פלסטיק, עץ, נעליים, בגדים, וקרמיקה לסן מרינו וייבאה בעיקר ציוד מכני, כותנה, תרופות ומוצרים כימיים.
ייצוג

סן מרינו אינה מיוצגת בפולין בדרג השגרירות. סן מרינו מיוצגת בסן מרינו בדרג הקונסולרי באמצעות קונסוליה שהיא מחזיקה בוורשה, בירת המדינה.
פולין אינה מיוצגת בסן מרינו, הן בדרג השגרירות והן בדרג הקונסולרי. השגרירות המייצגת הפולנית בסן מרינו נמצאת ברומא, בירת איטליה.
להפציץ את אנגליה

מטוס גרמני מפציץ את לונדון
להפציץ את אנגליה או פצצות על אנגליה (בגרמנית: Bomben auf Engeland), הוא שיר בגרמנית שחובר בידי וילהלם סטופר בשנות מלחמת העולם השנייה. השיר הולחן בידי נורברט שולצה, והיה ללהיט בלופטוואפה במהלך הקרב על בריטניה.
במקור השיר נקרא "להפציץ את פולין", והוא חובר בספטמבר 1939 במהלך המערכה בפולין. השיר כלל במקור שני בתים, שבהם מתארים טייסים את תחושת ההתעלות והשמחה שהם חשים כאשר הם ממריאים להפציץ את ערי האויב. אולם לאחר סיום הקרב על פולין ותחילת הבליץ והקרב על בריטניה, שונה שמו ל"להפציץ את אנגליה", והוסף לו בית נוסף אשר בו נאמר: "אנו מעניקים לאריה הבריטי/את המכה המכרעת האחרונה".
לאורנטיוס (אנטי-אפיפיור)

| --- | --- |

 לידה:  המאה ה־5 
 פטירה:  507 רומא, הממלכה האוסטרוגותית 
 מדינה:  רומא העתיקה 
 תפקיד:  אנטי-אפיפיור  בישוף 
 השקפה דתית:  נצרות 
 
לאורנטיוס (בלטינית: Laurentius) היה אנטי-אפיפיור בין השנים 498–506.
לאורנטיוס נבחר לתפקיד אפיפיור ב-22 בנובמבר 498 על ידי מיעוט של הגמונים, בתמיכת קיסר האימפריה הביזנטית אנסטסיוס הראשון. במהלך אותה קונקלבה נבחר האפיפיור סימכוס על ידי מרבית ההגמונים, ובבחירתו תמך המלך האוסטרוגותי תאודוריק הגדול.
לימים, בשל מחלוקת שפרצה בין תאודוריק לסימכוס, אשר סירב לעמוד במשפט בפני המלך בשל האשמות שהועלו נגדו (ככל הנראה האשמות שווא שהועלו על ידי תומכיו של לאורנטיוס), ואף סירב להגיע לסינוד כנסייתי שנערך ב-23 באוקטובר 502 ואשר כונה לימים "סינודוס פאלמריס" (Synodus Palmaris) - ככל הנראה מאחר שנערך באתר שנקרא פאלמה, לצורך בירור ההאשמות (מחשש לחייו, שכן כאשר ניסה להגיע אל הסינוד הותקפו שיירתו של סימכוס, וחלק מהכמרים המלווים אותו נרצחו), קבע הסינוד כי אין לו סמכות לשפוט את האפיפיור, ואישר את כהונתו של סימכוס. תאודוריק, אשר זעם על החלטת הסינוד, העביר את תמיכתו ללאורנטיוס, והתיר לו להתגורר בארמון הלטראנו כאפיפיור.
תקופה זו, בה כיהנו ברומא שני אפיפיורים במקביל כונתה לימים הפילוג הלאורנטיאני או הסכיזמה הלאורנטיאנית.
רק לאחר ארבע שנים, ובשל אי שביעות רצונו של תאודוריק מעמדותיו הפרו- ביזנטיניות של לאורנטיוס, השיב תאודוריק את תמיכתו לסימכוס, וגירש את לאורנטיוס מרומא בשנת 506.